Document ID: 32006L0009

32006L0009
L 022/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/9/ЕО НА КОМИСИЯТА
от 23 януари 2006 година
за изменение на Директива 90/642/ЕИО на Съвета по отношение на максимално допустимите граници на остатъчни вещества от дикват, определени в нея
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (1), и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (2), и по-специално член 4, параграф 1, буква е) от нея,
като има предвид, че:
(1)
В съответствие с Директива 91/414/ЕИО разрешенията за използването на продукти за растителна защита върху специфични култури е отговорност на държавите-членки. Подобни разрешения следва да се основават на оценки за ефекта върху здравето на човек и здравния статус на животните и влиянието върху околната среда. Елементите, които се отчитат при оценката, включват времето, през което операторът и асистентите се излагат на въздействието на продукта, влиянието върху сухоземната, водната и въздушната среда, както и въздействието върху човека и животните, чрез консумиране на остатъчните вещества по третираните култури.
(2)
Максимално допустимите граници на остатъчни вещества (МДГОВ) отразяват употребата на минимални количества от пестициди, необходими за постигането на ефективна защита на растенията, приложени по такъв начин, че нивото на остатъчните вещества е практически минималното възможно и токсикологично допустимо, изразено в приблизителната дневна доза на приемане.
(3)
МДГОВ от пестициди следва да бъдат подложени на прегледи. Те могат да бъдат променяни, с цел да се вземат предвид нови употреби, нова информация и данни.
(4)
МДГОВ са установени на по-ниски нива от аналитично установените, когато разрешените употреби на продукти за растителна защита не водят до забележими нива на остатъчни вещества от пестициди в и по хранителни продукти или където не е налице разрешена употреба или когато е налице разрешена от държавите-членки употреба, без да е подкрепена от необходимите данни, или където употребата в трети страни води до остатъчни вещества в и по хранителни продукти, които могат да влязат в обръщение на пазара на Общността, без това да е подкрепено от необходимите данни.
(5)
Информация за нови или променени употреби на дикват, обхванати от разпоредбите на Директива 90/642/ЕИО, не е била нотифицирана на Комисията.
(6)
Приеманите през целия живот на потребителите нива на количества от пестицидите, които се разглеждат от настоящата директива, посредством хранителни продукти, са повторно изследвани и оценени в съответствие с процедурите и практиките, използвани в Общността, като се вземат предвид указанията, публикувани от Световната здравна организация (3). На тази основа е оценено, че е подходящо да бъдат определени нови МДГОВ, които ще гарантират, че няма да се получат недопустими дози на приемане.
(7)
Оценката на наличната информация е показала, че не са необходими остри референтни дози (ОРД) и по тази причина не е необходимо краткосрочно проучване.
(8)
По тази причина е целесъобразно да бъдат определени нови максимално допустими граници на остатъчното вещество дикват.
(9)
Създаването или промяната на временни МДГОВ на общностно равнище не възпрепятстват държавите-членки да установят временни МДГОВ на дикват, в съответствие с член 4, параграф 1, буква е) от Директива 91/414/ЕИО и приложение VI към нея. Счита се, че един период от четири години е достатъчен за разрешаването на по-нататъшното приложение на дикват. Временните МДГОВ на Общността следва да станат окончателни.
(10)
Директива 90/642/ЕИО следва да бъде съответно изменена.
(11)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Приложение I към Директива 90/642/ЕИО се изменя, както следва. В група „4. МАСЛОДАЙНИ СЕМЕНА“ се записва „Конопено семе“ между „Памучно семе“ и „Други“.
Член 2
Част А от приложение II към Директива 90/642/ЕИО се изменя в съответствие с приложението към настоящата директива.
Член 3
1. Държавите-членки приемат и публикуват най-късно до 26 юли 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, заедно с таблица за съответствие между тях и настоящата директива.
Те прилагат тези разпоредби, считано от 27 юли 2006 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза в сила на двадесетия ден след датата на публикуването ѝ в Официален вестник на Европейския съюз.
Член 5
Адресати на настоящата директива са държавите-членки.
Съставено в Брюксел на 23 януари 2006 година.

Labels: 20
3
6